ZAPISNIK
21. sjednice Vijeća Mjesnog odbora „Hrvatski narodni vladari”
održane u četvrtak 30. ožujka 2023. u 17 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Tamara Bjažić Klarin i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 20. sjednice održane 20. veljače 2023. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 21. sjednice.

Prijedlog dnevnog reda:

[bookmark: _heading=h.gjdgxs]DNEVNI RED:

1. Izvješće o radu Vijeća Mjesnog odbora „Hrvatski narodni vladari“ za 2022.

2. Program rada Vijeća Mjesnog odbora „Hrvatski narodni vladari“ za 2023.

3. Zaključak o prijedlogu utroška sredstava sa pozicije Ostali nespomenuti rashodi
poslovanja Vijeća Mjesnog odbora „Hrvatski narodni vladari“ za 2023.

4. Korištenje prostora Mjesnog odbora „Hrvatski narodni vladari“ – donošenje
zaključaka

5. Prijedlog Odluke o izradi izmjena i dopuna Generalnog urbanističkog plana Grada
Zagreba, mišljenje, daje se

6. Prijedlog Odluke o izradi izmjena i dopuna Generalnog urbanističkog plana Sesveta,
mišljenje, daje se

7. Razno


Predsjednica Vijeća predlaže dopunu dnevnog reda sa sljedećim točkama:
· stanje na uglu Đorđićeve ulice i Ulice kneza Mutimira i novo asfaltiranje, donošenje zaključka;
· micanje stupića ispred Doma specijalne policije, Trg žrtava fašizma 1,  donošenje zaključka;
· postavljanje znaka zabrane parkiranja kod zelenog otoka na uglu Đorđićeve ulice i Ulice kneza Mutimira, donošenje zaključka

Prisutne članice Vijeća Mjesnog odbora „Hrvatski narodni vladari” nakon rasprave, jednoglasno donose sljedeći



DNEVNI RED:

1. Izvješće o radu Vijeća Mjesnog odbora „Hrvatski narodni vladari“ za 2022.

2. Program rada Vijeća Mjesnog odbora „Hrvatski narodni vladari“ za 2023.

3. Zaključak o prijedlogu utroška sredstava sa pozicije Ostali nespomenuti rashodi
poslovanja Vijeća Mjesnog odbora „Hrvatski narodni vladari“ za 2023.

4. Korištenje prostora Mjesnog odbora „Hrvatski narodni vladari“ – donošenje
zaključaka

5. Prijedlog Odluke o izradi izmjena i dopuna Generalnog urbanističkog plana Grada
Zagreba, mišljenje, daje se

6. Prijedlog Odluke o izradi izmjena i dopuna Generalnog urbanističkog plana Sesveta,
mišljenje, daje se

[bookmark: _heading=h.5qinx15e9bc4]7. Stanje na uglu Đorđićeve ulice i Ulice kneza Mutimira i novo asfaltiranje, donošenje zaključka;

[bookmark: _heading=h.30j0zll]8. Micanje stupića ispred Doma specijalne policije, Trg žrtava fašizma 1,  donošenje zaključka;

9. Postavljanje znaka zabrane parkiranja kod zelenog otoka na uglu Đorđićeve ulice i Ulice kneza Mutimira, donošenje zaključka

10.  Razno



[bookmark: _Hlk132880792]Ad 1. Izvješće o radu Vijeća Mjesnog odbora „Hrvatski narodni vladari“ za 2022.
Vijeće, nakon rasprave, jednoglasno donosi

IZVJEŠĆE O RADU
Vijeća Mjesnog odbora „Hrvatski narodni vladari“ za  2022. godinu
U 2022. godini Vijeće Mjesnog odbora održalo je ukupno 11 sjednica. Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.

Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala Vijeća mjesnih odbora, građani, udruge građana i institucije kao što su škole, dječji vrtići i slično.

Jedna od glavnih aktivnosti članica Vijeća u 2022. bilo je uspostaviti sustav praćenja stanja na terenu, koji se prije svega ticao:

- stanja prometnica, kolnika i nogostupa (asfaltiranje, ali i obnavljanje signalizacije te parkirnih mjesta);

- stanja zelenih površina na području Mjesnog odbora, od kojih su dvije, park u Iblerovom prolazu te zelena površina ispred Privredne banke Zagreb, bila dio Plana komunalnih aktivnosti te uređenja uspješno izvršena;

- komunikacije s ustanovama koje djeluju te pojedincima koji stanuju i koriste područje Mjesnog odbora te na taj način donosio zaključke kojima je bio cilj poboljšati život na području Mjesnog odbora;

- sudjelovanja u kulturnim i društvenim manifestacijama ovog i okolnih mjesnih odbora.

PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. Koordinirala je rad Vijeća, surađivala s Vijećima graničnih mjesnih odbora, otvarala komunikaciju s različitim korisnicima prostora Mjesnog odbora i građanima. Obavještavala je članice Vijeća o koordinaciji s predsjednikom Vijeća Gradske četvrti te predsjednika mjesnih odbora, komunikaciji sa stručnom službom Gradskog ureda za samoupravu, civilnu zaštitu i sigurnost te o procesima rješavanja detektiranih problema ili provođenju iniciranih projekata.

POTPREDSJEDNICA VIJEĆA

Pomagala je predsjednici Vijeća, te obavljala i sve poslove koji su joj se povjerili. Sudjelovala je u pripremi prioriteta za 2023. godinu. Pomagala u pripremi svake sjednice te bila zadužena za detaljne izvještaje sjednica. Mijenjala je predsjednicu u slučajevima spriječenosti. Donosila je prijedloge i obavljala različite terenske zadatke.

ČLANICE VIJEĆA

Članice Vijeća svoj rad su realizirale prvenstveno putem sjednica Vijeća na koje su se redovito odazivale, u prosjeku 4 članova od ukupno pet. Članice Vijeća su na sjednicama raspravljale i izjašnjavale se o svim pitanjima koja su bila na dnevnom redu, davale su razne inicijative, prijedloge i postavljale pitanja radi poboljšanja života građana na svom području. Donosile su prijedloge te provodile različite terenske zadatke, što uključuje i dežurstvo jednom mjesečno, kao i redovite izvide stanja stvari na terenu na temelju kojeg su sastavljale dnevni red sjednica.

ZAKLJUČNE OCJENE

Vijeće je redovito komuniciralo međusobno, ali i građanima i ustanovama osluškujući njihove ideje i potrebe. Sustavno su provođeni izvidi stanja stvari na terenu, što je utjecalo efikasnijim ispunjavanjem manjih infrastrukturalnih potreba. Kontinuirani rad na terenu, ali i istraživanje različitih primjera dobre prakse u gradovima u Europi doprinijele su kreativnim prijedlozima za Plan komunalnih aktivnosti u narednoj godini.

Ad 2. Program rada Vijeća Mjesnog odbora „Hrvatski narodni vladari“ za 2023.
Nakon kratke rasprave, Vijeće Mjesnog odbora jednoglasno donosi

PROGRAM RADA VIJEĆA
MJESNOG ODBORA „HRVATSKI NARODNI VLADARI“
ZA 2023. GODINU

Na temelju Poslovnika i Pravila Vijeća Mjesnog odbora „Hrvatski narodni vladari“, te sukladno Statutu Grada Zagreba, svoj program za 2023. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Hrvatski narodni vladari“.
Vijeće Programom rada obvezno:
1. Donosi Financijski plan.
2. Donosi Plan malih komunalnih akcija Mjesnog odbora, koji je sastavni dio Plana komunalnih aktivnosti gradske četvrti.
3. Donosi Izvješće o radu Vijeće Mjesnog odbora „Hrvatski narodni vladari“.
4. Prati realizaciju Plana komunalnih aktivnosti i Programa održavanja komunalne infrastrukture te komunicira s gradskim uredima i podružnicama Holdinga oko potreba i eventualnih nepravilnosti.
5. Raspravlja i donosi zaključke na osnovi zahtjeva građana.
6. Raspravlja i donosi zaključke o ozelenjavanju, urbanom namještaju te prometnoj signalizaciji na temelju dvotjednih terenskih izvida.
7. Vodi računa o čistoći ulica i trgova, o preraspodjeli zelenih otoka s obzirom na potrebe građana te o nepropisnom odlaganju otpada.
8. Predlaže aktivnosti i intervencije kojima je cilj poboljšanje života na prostoru Mjesnog odbora u svim njegovim aspektima.
9. Raspravlja i donositi mišljenja o prijedlozima akata o kojima Gradonačelnik, Gradska skupština, gradski uredi i Vijeće gradske četvrt, traže mišljenje vijeća mjesnog odbora.
10. Odlučuje o raspolaganju imovinom Mjesnog odbora te komunicira s korisnicima kojima stoji na raspolaganju kao korespondent između njih i stručne službe.
11. Kontinuiranom komunikacijom s okolnim mjesnim odborima i predsjednikom Vijeća Gradske četvrti raspravljati o problemima i zajednički donosi zaključke o najefikasnijim rješenjima, sve u skladu s dobrobiti građana te zelenom, inkluzivnom politikom gradske vlasti.
Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji. Program rada Vijeće Mjesnog odbora „Hrvatski narodni vladari“ temelji se i na kontinuitetu svih prethodnih aktivnosti Mjesnoga odbora i zahtjevima građana, ali i inovativnim idejama za aktivnosti i izgradnju u dobrobit zajednice.
Prema navedenom Vijeće će Programom rada:
1. u što većoj mjeri pridonijeti kvalitetnijem razvoju i radu Mjesnog odbora;
2. pomoći u održavanju, opremanju i obnovi prostora Mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju prometa na području mjesnog odbora, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
8. predlagati izvođenje većih zahvata ozelenjavanja područja mjesnog odbora u skladu sa zelenom politikom gradske vlasti i reakcijom na klimatske promjene, a koje nije moguće financirati sredstvima kojima raspolaže mjesni odbor;
9. inicirati izradu Programa kulturnih aktivnosti na području Mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.
Realizacija navedenog Programa rada ovisiti će o:
- sudjelovanju članova Vijeća u radu;
- izvršenju proračuna Grada Zagreba;
- suradnji s nadležnim tijelima Gradske uprave Zagreba;
- suradnji s okolnim mjesnim odborima;
- suradnji s Vijećem Gradske četvrti Donji grad;
- suradnji građana Gradske četvrti Donji grad.

Ad 3. Zaključak o prijedlogu utroška sredstava sa pozicije Ostali nespomenuti rashodi poslovanja Vijeća Mjesnog odbora „Hrvatski narodni vladari“ za 2023.
Članice Vijeća su sagledale sve mogućnosti Ostalih nespomenutih rashoda poslovanja. Predsjednica je izvijestila prisutne o ideji da se u suradnji s Mjesnim odborom „Petar Krešimir IV.“ organizira na Trgu Petra Krešimira IV. organizira Dan Donjeg grada te da se za te potrebe Ostali nespomenuti rashodi poslovanja usmjere na promociju rada Gradske četvrti.
Vijeće je jednoglasno donijelo 
ZAKLJUČAK
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA

1. Vijeće Mjesnog odbora „Hrvatski narodni vladari“ iz Razdjela Proračuna Grada Zagreba 00502 na poziciji 271-3299 za 2023. ima 650,00 EUR.
2. Vijeće Mjesnog odbora „Hrvatski narodni vladari“ predlaže utrošak sredstava iz točke 1. ovog zaključka na sljedeći način:
1. Za potrebe promocije rada Gradske četvrti Donji grad                                650,00 EUR

        Ukupno: 650,00 EUR
3. Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost.

Ad 4. Korištenje prostora Mjesnog odbora „Hrvatski narodni vladari“ – donošenje
zaključaka

Na sjednicu su pristigli zahtjevi za korištenje prostora korisnika slikara Darija Raffaelea Oriolija, Ansambla Marco Polo, Udruge umirovljenika Zagrebačke banke, Gerontološkog centra Medveščak, Teatra Cirkus Punkt te Domovinskog pokreta.

Vijeće je, jednoglasno, donijelo sljedeće zaključke:

Z A K L J U Č A K

l. Akademskom slikaru Dariu Raffaele Orioli odobrava se povremeno korištenje dvorane u
objektu mjesne samouprave, Zagreb, Trg hrvatskih velikana 2/1, subotom od 16 do 19 sati i
nedjeljom od 12 do 14 sati.

2. Prostor iz točke 1. ovog zaključka koristit će Akademski slikar Dario Raffaele Orioli bez
naknade.

3. Akademski slikar Dario Raffaele Orioli se obvezuje sa prostorom prilikom korištenja
postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu
samoupravu, civilnu zaštitu i sigurnost izdat će odobrenje o korištenju, a u skladu s ovim
zaključkom.

Z A K L J U Č A K

l. Ansamblu Marco Polo odobrava se povremeno korištenje dvorane u objektu mjesne
samouprave, Zagreb, Trg hrvatskih velikana 2/1, ponedjeljkom od 20 do 22 sati.

2. Prostor iz točke 1. ovog zaključka koristit će Ansambl Marco Polo bez naknade.

3. Ansambl Marco Polo se obvezuje sa prostorom prilikom korištenja postupati sa pažnjom
dobrog gospodara.

4. O povremenom korištenju prostora iz točke l. ovog zaključka Gradski ured za mjesnu
samoupravu, civilnu zaštitu i sigurnost izdat će odobrenje o korištenju, a u skladu s ovim
zaključkom.


Z A K L J U Č A K

l. Udruzi umirovljenika Zagrebačke banke odobrava se povremeno korištenje dvorane u
objektu mjesne samouprave, Zagreb, Trg hrvatskih velikana 2/1, srijedom, u periodu od 16
do 18 sati.

2. Prostor iz točke 1. ovog zaključka koristit će Udruga umirovljenika Zagrebačke banke bez
naknade.

3. Udruga umirovljenika Zagrebačke banke se obvezuje sa prostorom prilikom korištenja
postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu
samoupravu, civilnu zaštitu i sigurnost izdat će odobrenje o korištenju, a u skladu s ovim
zaključkom.

Z A K L J U Č A K

l. Teatru Cirkus Punkt odobrava se povremeno korištenje dvorane u objektu mjesne
samouprave, Zagreb, Trg hrvatskih velikana 2/1, ponedjeljkom od 13 do 15 sati, utorkom od
15 do 17 sati, srijedom od 13 do 15 sati i petkom od 14 do 16 sati.

2. Prostor iz točke 1. ovog zaključka koristit će Teatar Cirkus Punkt bez naknade.

3. Teatar Cirkus Punkt se obvezuje sa prostorom prilikom korištenja postupati sa pažnjom
dobrog gospodara.

4. O povremenom korištenju prostora iz točke l. ovog zaključka Gradski ured za mjesnu
samoupravu, civilnu zaštitu i sigurnost izdat će odobrenje o korištenju, a u skladu s ovim
zaključkom.


Z A K L J U Č A K

l. Gerontološkom centru „Medveščak“ odobrava se povremeno korištenje dvorane u objektu
mjesne samouprave, Zagreb, Trg hrvatskih velikana 2/1, srijedom od 9 do 15 sati i petkom od
9 do 11 sati.

2. Prostor iz točke 1. ovog zaključka koristit će Gerontološki centar „Medveščak“ bez
naknade.

3. Gerontološki centar „Medveščak“ se obvezuje sa prostorom prilikom korištenja postupati
sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu
samoupravu, civilnu zaštitu i sigurnost izdat će odobrenje o korištenju, a u skladu s ovim
zaključkom.


[bookmark: _heading=h.2et92p0]Vijeće nije donijelo zaključak o korištenju prostora Domovinskom pokretu. Jedna osoba bila je za, jedna protiv te jedna suzdržana.
Ad 5. Prijedlog Odluke o izradi izmjena i dopuna Generalnog urbanističkog plana Grada Zagreba, mišljenje, daje se
Članice Vijeća su kao pripremu za sjednicu dobile spomenute dokumente te je predsjednica putem maila istaknula njihove najvažnije dijelove. Nakon kratke rasprave Vijeće je dalo pozitivno mišljenje o Prijedlog Odluke o izradi izmjena i dopuna Generalnog urbanističkog plana Grada Zagreba.
[bookmark: _Hlk132881890]Vijeće Mjesnog odbora „Hrvatski narodni vladari“ donosi

[bookmark: _Hlk132881903]Z A K L J U Č A K

o prijedlogu Odluke o izradi izmjena i dopuna Generalnog urbanističkog plana 
Grada Zagreba

1. Vijeće Mjesnog odbora „Hrvatski narodni vladari“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Grada Zagreba

2. Ovaj se zaključak dostavlja Vijeću Gradske četvrti Donji grad.

Ad 6. Prijedlog Odluke o izradi izmjena i dopuna Generalnog urbanističkog plana Sesveta, mišljenje, daje se
Nakon kratke rasprave Vijeće je odlučilo izuzeti se od davanja mišljenja o Prijedlogu Odluke o izradi izmjena i dopuna Generalnog urbanističkog plana Sesveta, s obzirom na to da su Sesvete samostalna administrativna jedinica.
Vijeće Mjesnog odbora „Hrvatski narodni vladari“ donosi
Z A K L J U Č A K

o prijedlogu Odluke o izradi izmjena i dopuna Generalnog urbanističkog plana 
Sesveta

1. Vijeće Mjesnog odbora „Hrvatski narodni vladari“ je suzdržano od davanja mišljenje o prijedlogu Odluke o izradi izmjena i dopuna Generalnog urbanističkog plana Grada Zagreba

2. Ovaj se zaključak dostavlja Vijeću Gradske četvrti Donji grad.


Ad 7. Stanje na uglu Đorđićeve ulice i Ulice kneza Mutimira i novo asfaltiranje, donošenje zaključka
U asfalterski program za 2023. ušlo je asfaltiranje ugla Đorđićeve ulice i Ulice kneza Mutimira, što je kroz ožujak 2023. i izvršeno. Članice Vijeća su međutim zaključile da je izvršeno stanje neprihvatljivo, estetski neuredno i nereprezentativno, te ovom intervencijom površina nogostupa nije adekvatno izravnata, što je čini opasnim. Stoga je Vijeće donijelo jednoglasno

ZAKLJUČAK 
o ponovnom asfaltiranju ugla Đorđićeve ulice i Ulice kneza Mutimira
1. Vijeće Mjesnog odbora traži ponovno asfaltiranju ugla Đorđićeve ulice i Ulice kneza Mutimira uz prethodne konzultacije s članicama Vijeća Mjesnog odbora.

2. Ovaj zaključak se dostavlja Vijeću Gradske četvrti Donji grad na daljnje postupanje.
Foto dokumentaciju dostavljamo u privitku.

Ad 8. Micanje stupića ispred Doma specijalne policije, Trg žrtava fašizma 1, donošenje zaključka
Stupići koji postoje nasred nogostupa ispred Doma specijalne policije ne služe ničemu. Parkirna mjesta ograđena su posebnim lancem iz smjera ulice tako da se nitko osim ovlaštenih ne može parkirati, a ovako postavljeni stupići predstavljaju opasnost pješacima. Vijeće je jednoglasno donijelo 
ZAKLJUČAK
o hitnom micanju stupića ispred Doma specijalne policije
1. Vijeće Mjesnog odbora traži hitno micanje stupića ispred Doma specijalne policije na lokaciji Trg žrtava fašizma 1, te obavještavanju članova te udruge.

2. Ovaj zaključak se dostavlja Vijeću Gradske četvrti Donji grad na daljnje postupanje.
Foto dokumentaciju dostavljamo u privitku.
[bookmark: _heading=h.fyfco7yyxk70]
[bookmark: _heading=h.3znysh7]Ad 9. Postavljanje znaka zabrane parkiranja kod zelenog otoka na uglu Đorđićeve ulice i Ulice kneza Mutimira
S obzirom na učestalo nepropisno parkiranje kojim se blokira pristup zelenom otoku na spomenutom uglu, Vijeće je jednoglasno donijelo 

ZAKLJUČAK
o hitnom postavljanju znaka zabrane parkiranja kraj zelenog otoka na uglu Đorđićeve ulice i Ulice kneza Mutimira
1. [bookmark: _Hlk132884597]Vijeće Mjesnog odbora traži hitno postavljanje znaka zabrane parkiranja na vidljivo mjesto kraj zelenog otoka na uglu Đorđićeve ulice i Ulice kneza Mutimira.

2. Ovaj zaključak se dostavlja Vijeću Gradske četvrti Donji grad na daljnje postupanje.
Foto dokumentaciju dostavljamo u privitku.

10. Razno
Nije bilo rasprave.

Sjednica je završila u 18:00 sati.
Zapisnik vodila Anja Pletikosa

KLASA: 024-08/23-003/660
URBROJ: 251-13-11-1/003-23-2
Zagreb,  30. ožujka 2023.




Predsjednica Vijeća Mjesnog odbora
        „Hrvatski narodni vladari“

[bookmark: _GoBack]							                  Anja Pletikosa, v.r.













Izvješće o glasanju na sjednicama

